cyanic-selkie/wikianc huggingface dataset:
আয়মান আল-জাওয়াহিরি
পরিবার
আল-জাওয়াহিরির পরিবার সম্ভ্রান্ত হিসেবে বিবেচিত হত, যখন তারা মাদিতে বসবাস করেছিলেন। আল-জাওয়াহিরির পিতামাতা উভয়েই উন্নতিশীল পরিবার থেকে এসেছিলেন। আল-জাওয়াহিরির পিতা মুহাম্মাদ রবি' আল-জাওয়াহিরি ডাক্তার এবং স্কলারদের একটি বড় পরিবার থেকে এসেছিলেন। মুহাম্মাদ রবি' নিজেও কায়রো বিশ্ববিদ্যালয়ে সার্জন এবং ঔষধ বিশেষজ্ঞ ছিলেন। আয়মান আল-জাওয়াহিরির মাতা, উমায়মা আযযাম একটি বিত্তশালী এবং সক্রিয় রাজনীতিজ্ঞ পরিবার থেকে এসেছিলেন। আল-জাওয়াহিরি বলেছিলেন, তার মাতার জন্য তার গভীর মমতা রয়েছে। তার ভ্রাতা, মাহফুয আযযাম তার জন্য কিশোর বয়স থেকে পথিকৃৎ ছিলেন। এছাড়াও আয়মান আল-জাওয়াহিরির একজন কনিষ্ঠ ভ্রাতা মুহাম্মাদ আল-জাওয়াহিরি এবং হিবা মুহাম্মাদ আল-জাওয়াহিরি নামে একজন যমজ বোন রয়েছে। আল-জাওয়াহিরির বোন হিবা মুহাম্মাদ আল-জাওয়াহিরি ন্যাশনাল ক্যান্সার ইন্সটিটিউট, কায়রো বিশ্ববিদ্যালয়ে চিকিৎসাতন্ত্রের ক্যান্সারবিদ্যায় প্রফেসর ছিলেন। তিনি তার ভ্রাতা আয়মান সম্পর্কে বলেন, "চুপচাপ এবং লাজুক স্বভাবের।" আয়মান আল-জাওয়াহিরি তার কনিষ্ঠ ভ্রাতা মুহাম্মাদ আল-জাওয়াহিরিকে ১৯৯৩ সালে বলকানে রিপাবলিক অব বসনিয়া এবং হার্জগোভিনিয়া সেনাবাহিনীর ৩য় সৈন্যদলের কমান্ডার আলিজা ইজেটবেগোভিটসহ কয়েকজন জ্যেষ্ঠ নেতা এবং ধর্মীয় নেতৃবৃন্দের সাথে সাক্ষাত করতে প্রেরণ করেছিলেন। আয়মান আল-জাওয়াহিরি বসনিয়া সেনাবাহিনীতে ইসলামিকরণ কতোটুকু হয়েছে যাচাই এবং মুজাহিদদের জন্য তহবিলপ্রাপ্তির জন্য তাকে প্রেরণ করেছিলেন। মুহাম্মাদ যুদ্ধবিদ্যায় পারদর্শী হিসেবে পরিচিত ছিলেন। এবং তাকে ইসলামি জিহাদের সামরিক কমান্ডার বলা হয়ে থাকে। মুহাম্মাদ বসনিয়া, ক্রোয়েশিয়া এবং আলবেনিয়ায় ইন্টারন্যাশনাল ইসলামিক রিলিফ অর্গানাইজেশন (আইআইআরও) এর কেন্দ্রীয় ছত্রছায়ায়  কাজ করতেন। ২০০২ সালে সংযুক্ত আরব আমিরাতে আত্মগোপন করার সময় মুহাম্মাদ গ্রেফতার হন। তাকে মিসরের কাছে হস্তান্তর করা হয়। সেখানে তাকে মৃত্যুদণ্ড দেওয়া হয়। মুহাম্মাদ আল-জাওয়াহিরি কায়রোর তোরা কারাগারে একজন রাজনৈতিক বন্দী হিসেবে ছিলেন। নিরাপত্তা কেন্দ্রের অভিযোগ, তিনি ইসলামি জিহাদের বিশেষ আক্রমণ কমিটির প্রধান ছিলেন; যা বিভিন্ন সন্ত্রাসী অভিযান পরিচালনা করে। যাই হোক, ২০১১ সালে মিসরে আরব বসন্তের পরে হওয়া বিদ্রোহের পর ২০১১ সালের মার্চের ১৭ তারিখ তিনি মিসরের অন্তর্বর্তী সরকার   সশস্ত্র বাহিনীর সর্বোচ্চ পরিষদের মাধ্যমে কারামুক্তি লাভ করেন। তার আইনজীবী আদালতকে বলেন, তার ভাই আয়মান আল-জাওয়াহিরির তথ্য জানার জন্য তাকে কারারুদ্ধ করা হয়েছিল। কিন্তু ২০১১ সালের মার্চের ২০ তারিখেই তিনি পুনরায় গ্রেফতার হন। এরপর ১৭ আগস্ট ২০১৩তে মিসর সরকার মুহাম্মাদ আল-জাওয়াহিরিকে গিজায় তার ঘর থেকে গ্রেফতার করে।
যৌবনকাল
আয়মান আল-জাওয়াহিরি অধিক অধ্যয়নকারী যুবক ছিলেন। আয়মান বিদ্যালয়ে প্রথম সারির ছাত্র ছিলেন, কবিতা ভালোবাসতেন এবং "হিংসাত্মক খেলাধুলাকে ঘৃণা করতেন" — যা তিনি "অমানবিক" বলে মনে করতেন। আল-জাওয়াহিরি কায়রো বিশ্ববিদ্যালয়ে চিকিৎসাবিজ্ঞান নিয়ে পড়াশুনা করেছিলেন এবং ১৯৭৪ সালে জায়্যিদ জিদ্দানসহ স্নাতক করেন। এরপর তিনবছর তিনি মিসরীয় সেনাবাহিনীতে সার্জন হিসেবে সেবা করেন। পরে তিনি তার পিতামাতার নিকটবর্তী মাদিতে একটি ক্লিনিক প্রতিষ্ঠা করেন। ১৯৭৮ সালে তিনি সার্জারিতে মাস্টার্স ডিগ্রি অর্জন করেন। আয়মান আল-জাওয়াহিরির ইসলামি ধর্মতত্ত্ব এবং ইসলামের ইতিহাস সম্পর্কে ভিত্তিগত ধারণা ছিল। তিনি আরবি, ইংরেজি এবং ফরাসি ভাষায় কথা বলতে পারেন।
আল-জাওয়াহিরি যৌবনে কেবল একজন ভালো ছাত্র হিসেবে নিজেকে প্রকাশ করেছিলেন। তিনি ধর্ম এবং রাজনীতি উভয়ের মধ্যে তার মামা মাহফুয আযযাম এবং অধ্যাপক মোস্তফা কামাল ওয়াসফির প্রভাবে আসেন।
সাইয়েদ কুতুব খেলাফত পুনঃপ্রতিষ্ঠা এবং মুসলমানদেরকে মুক্ত করতে আহ্বান করে বলেছিলেন, একজন সত্যিকারের মুসলমান তার নিজের জন্য মূল আদর্শ নবিজি তার সাহাবায়ে কেরামকে যেভাবে উন্নত করেছেন, সেটাকে পথিকৃৎ হিসাবে গণ্য করতে হবে।
মুসলিম ব্রাদারহুডে যোগদান
১৪ বছর বয়সে আল-জাওয়াহিরি মুসলিম ব্রাদারহুডে যোগদান করেন। ঐ বছরই মিসর সরকার সাইয়েদ কুতুবকে চক্রান্ত করে ফাঁসি দেয়। এবং আল-জাওয়াহিরি মাধ্যমিক বিদ্যালয়ের চারজন ছাত্রের সাথে মিলে একটি গোপন দল তৈরি করেন। তাদের উদ্দেশ্য ছিল, সরকারকে উৎখাত এবং ইসলামি রাষ্ট্র প্রতিষ্ঠা। এটা ছিল আল-জাওয়াহিরির একদম কম বয়সে, যখন তিনি সাইয়েদ কুতুবের উদ্দেশ্যকে বাস্তবে রূপান্তর করতে একটি একটি মিশন আঞ্জাম দিচ্ছিলেন। যাইহোক, সর্বশেষ তার দল মিসরীয় ইসলামি জিহাদের সাথে একীভূত হয়ে যায়।
বিবাহ এবং সন্তানাদি
আয়মান আল-জাওয়াহিরি কমপক্ষে চারটি বিয়ে করেছিলেন। স্ত্রীদের মধ্যে আযযা আহমাদ নোয়ারি এবং উমায়মা হাসান সম্পর্কেই কমবেশি জানা যায়।
১৯৭৮ সালে আল-জাওয়াহিরি আযযা আহমাদের সাথে প্রথম বিয়ে করেন। আযযা তখন কায়রো বিশ্ববিদ্যালয়ের দর্শনের ছাত্রী ছিলেন। অপেরা স্কয়ারে একটি আন্তর্জাতিক মানের হোটেলে বিবাহানুষ্ঠান অনুষ্ঠিত হয়। অনুষ্ঠানটি অত্যন্ত রক্ষণশীল পরিবেশে, পুরুষ-মহিলাদের পৃথক পৃথক স্থান, এবং কোন গানবাজনা বা ফটোগ্রাফি কিংবা আলোকসজ্জা ছাড়াই অনুষ্ঠিত হয়। অনেক বছর পরে, টুইনটাওয়ারে আক্রমণের কারণে যখন অক্টোবর ২০০১-এ যুক্তরাষ্ট্র আফগানিস্তান আক্রমণ করে, তখন পর্যন্তও আযযা ধারণাও করতে পারেননি, তার স্বামী আল-জাওয়াহিরি শেষ দশকে একজন জিহাদি আমির হিসেবে আবির্ভূত হয়েছেন। ২০১২ সালে উমায়মা হাসান (আল-জাওয়াহিরির স্ত্রীদের একজন) আরব বসন্তে মুসলিম নারীদের অগ্রসর ভূমিকায় অভিনন্দন জানিয়ে ইন্টারনেটে বিবৃতি দেন।
আল-জাওয়াহিরি এবং তার স্ত্রী আযযার পাঁচ কন্যা এবং এক পুত্র জন্মগ্রহণ করে। ফাতিমা (জন্ম: ১৯৮১), উমায়মা (জন্ম: ১৯৮৩), নাবিলা (জন্ম: ১৯৮৬), খাদিজা ও মুহাম্মাদ (যমজ, জন্ম: ১৯৮৭), আয়িশা (জন্ম: ১৯৯৭)। আয়িশার ডাউন সিনড্রোম রোগ থাকার কথা জানা যায়। ২০০৪ সালে আবু যুবায়দাকে জল নিপীড়ন করলে তিনি জবানবন্দী দেন যে, আবু তুরাব আল-উরদুনি আয়মান আল-জাওয়াহিরির কোন এক কন্যাকে বিবাহ করেছেন।
২০০৫ সালের প্রথমার্ধে আল-জাওয়াহিরির জীবিত তিন স্ত্রীর একজন "নাওওয়ার" নামীয় একটি কন্যাসন্তান জন্ম দেন।
আমেরিকান বোমা বিস্ফোরণের পর গারদেজে তালিবান নিয়ন্ত্রিত দালানের ধ্বংসাবশেষে মেহমানখানার ছাদের নিচে আটকে পড়েছিলেন।
তিনি "খনন করে তাকে বের করে আনতে" প্রত্যাখ্যান করেন। কারণ, কোন পুরুষ তাকে দেখে ফেলতে পারে। এবং তিনি তার সেদিনের আঘাতেই মারা যান। তার সন্তান মুহাম্মাদও একই আক্রমণে নিহত হয়। ডাউন সিনড্রোমে আক্রান্ত তার কন্যা আয়িশা বোমা হামলায় আঘাতপ্রাপ্ত না হলেও রাতের শৈত্যাধিক্যের কারণে মারা যায়। তখন আফগান উদ্ধারকর্মীরা তার মাতা আযযাকে বাঁচাতে ব্যস্ত ছিল।
পেশা
আয়মান আল-জাওয়াহিরি চিকিৎসার ক্ষেত্রে সার্জন ছিলেন। ১৯৮৫ সালে আল-জাওয়াহিরি হজ্জ করতে সৌদি আরব গমন করেন। সেখানে তিনি একবছরের জন্য চিকিৎসাবিদ্যায় অনুশীলন করতে জেদ্দায় থেকে যান। তিনি একজন যোগ্যতাসম্পন্ন সার্জন হওয়ায়, বিন লাদেনের আল কায়েদার সাথে নিজ সংগঠনকে একীভূত করতে তিনি বিন লাদেনের ব্যক্তিগত উপদেষ্টা এবং চিকিৎসক হন। তার বিন লাদেনের সাথে প্রথম সাক্ষাত হয় ১৯৯৮ সালে, জেদ্দায়।
১৯৮১ সালে আয়মান আল-জাওয়াহিরি পাকিস্তানেও ভ্রমণ করেন। তিনি পাকিস্তানের পেশাওয়ারে একটি রেড ক্রিসেন্ট হাসপাতালে আহত শরণার্থীদের চিকিৎসা করতেন। সেখানে তিনি আহমেদ খদরের বন্ধু হন এবং তারা দুজনে ইসলামী শাসন ও আফগান জনগণের প্রয়োজন সম্পর্কিত বিভিন্ন বিষয়াদী নিয়ে আলোচনা করেন।
১৯৯৩ সালে আল-জাওয়াহিরি আমেরিকা ভ্রমণ করেন। সেখানে তিনি তার ছদ্মনাম আব্দুল মুঈয নামে ক্যালিফোর্নিয়ার বিভিন্ন মসজিদে পরিচিত হন। এসবের প্রামাণ্য তথ্য হচ্ছে, সোভিয়েত ল্যান্ড মাইনে পক্ষাঘাতগ্রস্ত আফগান শিশুদের জন্য কুয়েতি রেড ক্রিসেন্টে তার মুদ্রা বৃদ্ধিকরণ—তিনি একাই ২০০০ মিলিয়ন ডলার বৃদ্ধি করেন।
মিসর
১৯৮১ সালে আয়মান আল-জাওয়াহিরি প্রেসিডেন্ট আনোয়ার সাদাতকে গুপ্তহত্যার অভিযোগে অন্যান্য অনেকের মতো গ্রেফতার হন। প্রথমদিকে পরিকল্পনাটি নড়বড়ে হয়ে গিয়েছিল, যখন একজন গুরুত্বপূর্ণ উচ্চপদস্থ বন্দীর তথ্যের ভিত্তিতে আল-জিহাদের পরিকল্পনার ব্যাপারে মিসর সরকারকে সতর্ক করা হয়েছিল এবং এর ভিত্তিতে ১৯৮১ সালের ফেব্রুয়ারিতে প্রেসিডেন্ট সাদাত আল-জিহাদের অগণিত সদস্যসহ ১৫০০ এর অধিক মানুষকে গ্রেফতারের নির্দেশ দিয়েছিলেন। কিন্তু তিনি সামরিক নেতৃত্বে থাকা লেফটেন্যান্ট খালিদ ইসলামবুলিকে লক্ষ্য করতে পারেননি। খালেদ ১৯৮১ সালের অক্টোবরে একটি সামরিক কুচকাওয়াজের সময় সাদাতকে হত্যা করতে সক্ষম হন। জাওহিরির আইনজীবী মুনতাসির আল-যায়াত বলেন, জাওয়াহিরি জেলখানায় নির্যাতিত হয়েছিলেন।
নব্বইয়ের দশকে আল-জিহাদের মিসরীয় সরকারবিরোধী কর্মকান্ডের জন্য ১৯৯৯ সালে আলবেনিয়া ফেরত আইনের অধীনে আল-জাওয়াহিরি এবং তার ছোট ভাই মুহাম্মাদ আল-জাওয়াহিরিকে আদালত মৃত্যুদণ্ড দেয়।
পাকিস্তান
১৯৯৫ সালে পাকিস্তানের ইসলামাবাদস্থ মিসরীয় দূতাবাসে হামলা ছিল আল-জাওয়াহিরির নেতৃত্বে মিসরীয় ইসলামি জিহাদের প্রথম সফল আক্রমণ। কিন্তু বিন লাদেন এই আক্রমণ পছন্দ করেননি। এই বোমা হামলা পাকস্তানকে "আফগানিস্তানের প্রতিচ্ছবি বানাবার সর্বোত্তম পথ" ছিল।
২০০৭ সালের জুলাইয়ে আল-জাওয়াহিরি লাল মসজিদ অবরোধ করতে দিকনির্দেশনা দেন। যেই অভিযানের নাম ছিল- "নীরব অভিযান।" এটাই প্রথমবার ছিল, যাতে আল-জাওয়াহিরি পাকিস্তান সরকারের বিরুদ্ধে সামরিক পদক্ষেপ রাখেন। এবং ইসলামি জঙ্গি গোষ্ঠীকে পাকিস্তান রাষ্ট্রের বিরুদ্ধে নির্দেশনা প্রদান করেন। পাকিস্তান সেনাবাহিনী এবং বিশেষ সামরিক দল ইসলামাবাদস্থ লাল মসজিদের নিয়ন্ত্রণ হাতে নেয়। তারা সেখানে আল-জাওয়াহিরি প্রেরিত নির্দেশনামূলক চিঠি পায়। যা লাল মসজিদ এবং জামেয়া হাফসা মহিলা মাদ্রাসার পরিচালনাকারী আব্দুর রশিদ গাজি এবং আব্দুল আযিয গাজির নিকট প্রেরণ করা হয়েছিল। এই সংঘাতে ১০০ লোকের মৃত্যু হয়েছিল।
২০০৭ সালের ২৭শে ডিসেম্বরে পাকিস্তানের তৎকালীন প্রধানমন্ত্রী বেনজির ভুট্টোকে হত্যার সাথে আল-জাওয়াহিরি জড়িত ছিলেন।
সুদান
১৯৯৪ সালে আহমদ সালামা মাবরুক এবং মুহাম্মাদ শারাফের সন্তানদের আল-জাওয়াহিরির নেতৃত্বে মিসরীয় ইসলামি জিহাদের সাথে বিশ্বাসঘাতকতার অভিযোগে ফাঁসিতে ঝুলানো হয়। তখন এই জঙ্গি গোষ্ঠীকে সুদান ত্যাগ করতে নির্দেশ দেওয়া হয়।
মার্কিন যুক্তরাষ্ট্র
২০০০ সালের মার্কিন কোল জাহাজে বোমা হামলার পরবর্তী অবস্থা দলটির সদস্যদেরকে বিভিন্ন স্থানে ছত্রভঙ্গ হতে বাধ্য করে। মুহাম্মাদ আতিফ কান্দাহারে চলে যান, আল-জাওয়াহিরি এবং বিন লাদেন কান্দাহারে গমন করেন। পরে আতিফ আমেরিকান আক্রমণের ব্যাপারে নিশ্চিত হবার পরে কাবুলে তাদের সাথে একত্রিত হন।
২০০১ সালের ১০ই অক্টোবরে আল-জাওয়াহিরিকে আমেরিকার ফেডারেল ব্যুরো অব ইনভেস্টিগেশন-এর মোস্ট ওয়ান্টেড সন্ত্রাসীদের প্রাথমিক তালিকায় যুক্ত করা হয়। এই তালিকাটি জর্জ ডব্লিউ বুশ জনসম্মুখে প্রকাশ করেন। নভেম্বরের শুরুর দিকে তালিবান সরকার তাকে আফগানের কেন্দ্রীয় নাগরিকত্ব প্রদান করেন। অনুরূপভাবে, বিন লাদেন, মুহাম্মাদ আতিফ, সাইফ আল-আদেল এবং শায়খ আসেম আব্দুর রহমানকেও নাগরিকত্ব দেওয়া হয়।
মাকতাবুল খিদামাত
পেশাওয়ারে আল-জাওয়াহিরি ওসামা বিন লাদেনের সাথে সাক্ষাত করেন। বিন লাদেন তখন মুজাহিদদের একটি ঘাঁটি পরিচালনা করছিলেন। এই ঘাঁটি ফিলিস্তিনি শাইখ আব্দুল্লাহ ইউসুফ আযযাম কর্তৃক প্রতিষ্ঠিত হয়েছিল। আল-জাওয়াহিরির মৌলবাদি অবস্থান তাকে এবং তার দলকে শাইখ আযযামকে বিন লাদেনের অর্থনৈতিক সমৃদ্ধি থেকে লাভবান হবার জন্য মুখোমুখি প্রতিযোগিতায় দাড় করিয়ে দেয়। জাওয়াহিরি দুইটি জাল পাসপোর্ট তৈরি করেন। একটি সুইজারল্যান্ডীয় আমিন উসমান নামে অপরটি ডাচ পাসপোর্ট মুহাম্মাদ হিফনাওয়ি নামে।
ব্রিটিশ সাংবাদিক জেসন বার্ক লিখেন, "আল-জাওয়াহিরি আফগান যুদ্ধ চলাকালীন নিজস্ব অভিযান চালান। মধ্যপ্রাচ্য থেকে স্বেচ্ছাসেবক আনয়ন করেন এবং প্রশিক্ষণ দেন। আফগানে তার দল পর্যন্ত পৌঁছতে সিআইএকে ৫০০ মিলিয়ন ডলার ঢালতে হয়েছিলো।"
সাবেক এফবিআই এজেন্ট আলি সউফান তার বই The Black Banners (অর্থ: কালো পতাকা) -এ উল্লেখ করেন, "আয়মান আল-জাওয়াহিরি আযযামকে হত্যার জন্য সন্দেহভাজন হিসেবে ১৯৮৯ সালে অভিযুক্ত হয়েছিলেন।
আল কায়েদা
১৯৯৮ সালে আল-জাওয়াহিরি আনুষ্ঠানিকভাবে মিসরীয় ইসলামি জিহাদকে আল কায়েদার সাথে একীভূত করে নেন। একজন সাবেক আল কায়েদা সদস্যের বক্তব্য অনুযায়ী, "তিনি আল কায়েদার গোড়াপত্তনের সময় থেকেই সংগঠনটির জন্য কাজ করতেন। এবং তিনি আল কায়েদার শুরা কাউন্সিলের জ্যেষ্ঠ সদস্য ছিলেন। তাকে ওসামা বিন লাদেন প্রায়ই "লেফটেন্যান্ট" হিসেবে পরিচয় দিতেন। এমনকি, ওসামা বিন লাদেনের নির্বাচিত জীবনী লেখকও তাকে আল কায়েদার "মূল মাথা" হিসেবে উল্লেখ করেছেন।
১৯৯৮ সালের ২৩শে ফেব্রুয়ারিতে আল-জাওয়াহিরি ওসামা বিন লাদেনের সাথে মিলে ওয়ার্ল্ড ইসলামিক ফ্রন্ট এগেইনস্ট জিওজ এন্ড ক্রুসেডারসের অধীনে একটি ফতোয়া প্রকাশ করেন। ওসামা বিন লাদেন নন, বরং আল-জাওয়াহিরিই ছিলেন ফতোয়াটির মূল লেখক।
বিন লাদেন এবং আল-জাওয়াহিরি ১৯৯৮ সালের ২৪শে জুনে একটি সম্মেলনের আয়োজন করেন। সম্মেলন শুরু হবার এক সপ্তাহ পূর্বে আল-জাওয়াহিরির অস্ত্রসজ্জিত সহকর্মীদের একটি দল জীপগাড়িতে হেরাতের অভিমুখে বের হন। তাদের পৃষ্ঠপোষকের (আল-জাওয়াহিরি) নির্দেশ অনুসরণ করে কোহ-ই-দোশাখ শহরে তারা অপরিচিত স্ল্যাভিক চেহারার অপরিচিত তিনজন ব্যক্তির সাথে সাক্ষাত করেন। ঐ তিনজন রাশিয়া থেকে ইরান হয়ে এসেছিল। কান্দাহার পৌঁছার পর তারা পৃথক হয়ে যায়। তাদের একজন সরাসরি আল-জাওয়াহিরির সাহচর্য গ্রহণ করে। তবে, সে সম্মেলনে অংশগ্রহণ করেনি। পাশ্চাত্যের সামরিক বিভাগ তার ছবি তুলতে সক্ষম হয়। কিন্তু সে পরবর্তী ছয় বছর আত্মগোপন করে থাকে। এক্সিস গ্লোবের মত অনুসারে, ২০০৪ সালে আমেরিকা এবং কাতার যখন কাতারে জেলিমখান যন্দরবিয়েভ হত্যার অভিযোগে রুশ দূতাবাসের তদন্ত করছিলো। কম্পিউটার সফটওয়্যার তখন প্রমাণ করে, আল কায়েদার সম্মেলনের সময় আল-জাওয়াহিরির সাথে সাক্ষাতকারীর মত অবিকল ব্যক্তি দোহায় রুশ দূতাবাসে গিয়েছিলো।
আল কায়েদার প্রধান কমান্ডার হিসেবে উত্থান
২০০৯ সালের ৩০শে এপ্রিল, মার্কিন সরকার বিবৃত করে, আল-জাওয়াহিরি আল কায়েদার আক্রমণ এবং সেনাবিভাগের কমান্ডার হিসেবে নিযুক্ত হয়েছেন। এবং ওসামা বিন লাদেন তখন থেকে শুধুমাত্র দলটির ভাবাদর্শগত নেতা হিসেবে বিবেচিত হন। যাইহোক, ২০১১ সালে ওসামা বিন লাদেনের মৃত্যুর পর একজন মার্কিন গোয়েন্দা কর্মকর্তা যিনি বিন লাদেনকে হামলার পরিকল্পনায় প্রগাঢ়ভাবে জড়িত ছিলেন, তিনি উদ্ধৃত করেন: ‘‘অ্যাবোটাবাদের এই গৃহটি (যেখানে বিন লাদেন নিহত হন) আল কায়েদা প্রধানের শাসন এবং নিয়ন্ত্রণের কেন্দ্র হিসেবে সক্রিয় ছিল। তিনি আল কায়েদার অভিযানের ব্যাপারে যুদ্ধকৌশলগত সিদ্ধান্ত এবং পরিকল্পনাগ্রহণে সক্রিয় ছিলেন।’’
বিন লাদেনের মৃত্যুর পর সাবেক মার্কিন (সন্ত্রাসবাদ মোকাবেলাবিষয়ক) জাতীয় নিরাপত্তা উপদেষ্টা সহকারী জুয়ান জ্যারাটে বলেন, "পরিষ্কারভাবে অনুমান করা যায়, আল কায়েদার নেতৃত্ব আল-জাওয়াহিরিই দিবেন।" তবে, একজন জ্যেষ্ঠ মার্কিন কেন্দ্রীয় মুখপাত্র বলেছিলেন, যদিও আল-জাওয়াহিরির ব্যাপারে ধারণা করা যায় যে, তিনিই পরবর্তী আল কায়েদা প্রধান হবেন। কিন্তু তার নেতৃত্ব বৈশ্বিক আল কায়েদার বহু অনুসারী কর্তৃক গৃহীত হয়নি, বিশেষতঃ উপসাগরীয় এলাকায়। জ্যারাটে আরো বলেন, বিন লাদেন থেকে আল-জাওয়াহিরি অধিক বিতর্কিত এবং কম দক্ষতাসম্পন্ন ছিলেন। আল কায়েদা আরব উপদ্বীপ শাখার নেতৃস্থানীয় সদস্য রাশেদ মুহাম্মাদ ইসমাইল (ওরফে "আবুল ফিদা") বিবৃত করেন যে, আমির হবার জন্য আল-জাওয়াহিরি সবচেয়ে যোগ্য।
পাকিস্তানি সাংবাদিক হামিদ মীর প্রতিবেদন করেছেন, তিনি বিশ্বাস করেন যে, আয়মান আল-জাওয়াহিরি আল কায়েদার আরম্ভকালে অভিযান বিষয়ক প্রধান ছিলেন। এছাড়া তিনি উল্লেখ করেন, "তিনিই এমন ব্যক্তি যিনি এগারো সেপ্টেম্বরে যা ঘটেছিল সে ব্যাপারে চিন্তা করতে পারেন।" আক্রমণের কয়েকদিনের মধ্যেই জাওয়াহিরির নাম বিন লাদেনের প্রধান সহকারী সেনাধ্যক্ষ হিসেবে তালিকায় যুক্ত করা হয়। তালিকার প্রতিবেদনে তাকে বিন লাদেনের চেয়ে দুর্বল একজন শত্রু হিসেবে উল্লেখ করা হয়।
আনুষ্ঠানিক দায়িত্বগ্রহণ
, তিনি ওসামা বিন লাদেনের মৃত্যুর পর তিনি আল কায়েদার আনুষ্ঠানিকভাবে নেতা হন। এটা আল কায়েদার কেন্দ্রীয় কমান্ড থেকে প্রকাশিত একটি সংবাদপত্র থেকে ২০১১ সালের জুনের ১৬ তারিখে নিশ্চিত করা হয়। আল-জাওয়াহিরিকে আল কায়েদার সর্বপ্রধান হিসেবে একই তারিখে তাদের বিভিন্ন ওয়েবসাইট থেকে ঘোষণা দেয়। একই দিনে আল কায়েদা তাদের ইসরায়েলের ব্যাপারে নিজের অবস্থান পুনরায় স্পষ্ট করে যে, "এটি অবৈধ রাষ্ট্র, এবং ফিলিস্তিনের ব্যাপারে কোনো আপস করা হবে না।"
এই বিলম্বিত ঘোষণার ফলে কিছু গবেষক আল কায়েদার আভ্যন্তরীণ দ্বন্দ্বের ব্যাপারে গবেষণা করেন। একজন যশস্বী সাংবাদিক সিএনএনকে বলেন, "এই বিলম্ব তার জন্য কোনো আভ্যন্তরীণ সুখবরের ধারণা দেয় না।" মার্কিন প্রতিরক্ষা নিরাপত্তা পার্ষদ রবার্ট গেইটস এবং জয়েন্ট চিফস অব স্টাফের চেয়ারম্যান মাইক মুল্যেন উভয়েই জানান, এই বিলম্ব আল কায়েদার আভ্যন্তরিক কোনো বিবাদের ইঙ্গিত দেয়না। এবং মুল্যেন আল জাওয়াহিরির প্রতি মৃত্যুর হুমকির পুনরাবৃত্তি করেন। তৎকালীন মার্কিন সরকার ওবামা প্রশাসন এবং রবার্ট গেইটসের মত অনুসারে, আল-জাওয়াহিরির নেতৃত্ব পাওয়া অত্যন্ত কষ্টসাধ্য ছিল। কারণ গোয়েন্দা অনুসন্ধানে জানা গেছে, তার যুদ্ধ অভিজ্ঞতা এবং বিন লাদেনের মত প্রতিভার অভাব রয়েছে।
মিসর
আল-জাওয়াহিরি অস্ত্র লেনদেনের অভিযোগে অপরাধী প্রমাণিত হন এবং তাকে তিন বছর কারাদণ্ড দেওয়া হয়। দণ্ডাজ্ঞার পর থেকে ১৯৮৪ সালে তিন বছর পূর্ণ হয়।
মৃত্যু
৩১ জুলাই ২০২২ -এ মার্কিন যুক্তরাষ্ট্র কর্তৃক পরিকল্পিত ড্রোন হামলায় কাবুলে মৃত্যুবরণ করেন।
ডালহৌসি সেনানিবাস
ডালহৌসি সেনানিবাস (Dalhousie) ভারতের হিমাচল প্রদেশ রাজ্যের চাম্বা জেলার একটি সেনানিবাস শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৫৪ মিটার (৬৪১০ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ডালহৌসি সেনানিবাস শহরের জনসংখ্যা হল ১৯৬২ জন। এর মধ্যে পুরুষ ৫৬% এবং নারী ৪৪%। এই শহরের জনসংখ্যার ১৪% হল ৬ বছর বা তার কম বয়সী।
সাক্ষরতার হার
এখানে সাক্ষরতার হার ৭৬%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ডালহৌসি সেনানিবাস এর সাক্ষরতার হার বেশি।
জগজীবন রাম রেলরক্ষী বাহিনী আকাদেমি
জগজীবন রাম রেলরক্ষী বাহিনী আকাদেমি (ইংরেজি:  Jagjivan Ram Railway Protection Force Academy) ভারতীয় রেল পরিচালিত একটি প্রশিক্ষণ সংস্থা। নবনিযুক্ত রেলরক্ষী বাহিনী (আরপিএফ) জওয়ানদের এই সংস্থায় প্রশিক্ষণ দেওয়া হয়ে থাকে। ১৯৫৫ সালে লখনউ শহরে প্রতিষ্ঠিত এই সংস্থাটির নাম বদলে পরে বিশিষ্ট স্বাধীনতা সংগ্রামী তথা প্রাক্তন উপপ্রধানমন্ত্রী জগজীবন রামের নামে উৎসর্গিত হয়।
.সিআই
.সিআই আইভরি কোস্টের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
বিশেষ অবস্থায় ডোমেইন নাম
বিভিন্ন অবস্থায় সরকার কিছু নির্দিষ্ট নামের জন্য সরাসরি .সিআই এর আওতায় নিবন্ধনের সুযোগ দেয়। যেমন,
দ্বিতীয় স্তরের নাম
নিচের নামগুলো দ্বিতীয় স্তরের ডোমেইন নাম হিসেবে দেওয়া হয়। নিবন্ধন সাইট প্রয়োজনে আরও নাম যোগের সুযোগ দেয়।
তথ্যসূত্র
Toppdomän
রাবেতায়ে মাদারিসে ইসলামিয়া আরাবিয়া
রাবেতায়ে মাদারিসে ইসলামিয়া আরাবিয়া ভারতের সর্ববৃহৎ ইসলামি শিক্ষা প্রতিষ্ঠান দারুল উলুম দেওবন্দের অধিভুক্ত মাদ্রাসা সমূহের একটি সর্বভারতীয় সংগঠন। ১৯৯৫ সালে এই সংগঠনটি প্রতিষ্ঠিত হয়। ২০১৮ সালের তথ্যানুযায়ী, এই সংগঠনের অধীনে তিন সহস্রাধিক মাদ্রাসা রয়েছে। যদিও এই সংগঠনটি প্রতিষ্ঠা হওয়ার পূর্বে মাদ্রাসাগুলো দারুল উলুম দেওবন্দের সাথে অনানুষ্ঠানিকভাবে যুক্ত ছিল। এই সংগঠনের বর্তমান সভাপতি আবুল কাসেম নোমানী এবং মহাসচিব শওকত আলী কাসেমী। ২০১৩ সালে পশ্চিমবঙ্গের মন্ত্রী সিদ্দিকুল্লাহ চৌধুরীর দেওয়া তথ্যমতে, শুধুমাত্র পশ্চিমবঙ্গে সংগঠনটির অধীনে প্রায় ১০ হাজার মক্তব এবং ৮০০ মাদ্রাসা রয়েছে।
গঠন
থাম্ব|[[দারুল উলুম দেওবন্দ]] ১৮৫৭ সালে ব্রিটিশদের বিরুদ্ধে মহাবিদ্রোহ ব্যর্থ হওয়ার পর তার ক্ষতিপূরণের অংশ হিসেবে ১৮৬৬ সালে দারুল উলুম দেওবন্দ প্রতিষ্ঠিত হয়। পরবর্তীতে দারুল উলুম দেওবন্দের অনুকরণে শত শত মাদ্রাসা গড়ে উঠে। বিভিন্ন ইস্যুতে মাদ্রাসাসমূহের মধ্যে ঘন ঘন মতপার্থক্যের কারণে সমস্ত মাদ্রাসার মা হিসেবে দারুল উলুম দেওবন্দ ১৯৯৫ সালে রাবেতায়ে মাদারিসে ইসলামিয়া আরাবিয়া নামে মাদ্রাসা সমূহের একটি যৌথ প্ল্যাটফর্ম গঠন করে। এই সংগঠনটি মাদ্রাসা শিক্ষার বিরুদ্ধে ষড়যন্ত্র মোকাবিলা, পাঠ্যক্রম সম্পর্কিত বিষয় এবং মাদ্রাসার উন্নয়ন সহ বিভিন্ন বিষয়ে কাজ করে।
দারুল উলুম দেওবন্দের মজলিসে শূরার ১০ জন, ১০ জন জ্যেষ্ঠ শিক্ষক এবং সংযুক্ত মাদ্রাসার ৩১ জন সদস্য, মোট ৫১ জন সদস্য নিয়ে সংগঠনটির নির্বাহী কমিটি গঠিত। প্রতিটি প্রদেশে একজন সভাপতি রয়েছে। প্রতিটি মাদ্রাসার সদস্যদের সমন্বয়ে একটি সাধারণ পরিষদ রয়েছে। প্রতিষ্ঠার পর থেকে সংগঠনটি কয়েক ডজন বৃহৎ সম্মেলনের আয়োজন করেছে।
কেন্দ্রীয় মাদ্রাসা বোর্ড
২০০৭ সালে ভারত সরকারের শিক্ষা মন্ত্রনালয় মাদ্রাসা সমূহের সমন্বয়ে দারুল উলুম দেওবন্দকে একটি কেন্দ্রীয় মাদ্রাসা বোর্ড গঠনের প্রস্তাব দেয়। প্রস্তাবটি নিয়ে আলোচনার জন্য ২০০৭ সালের ১৩ ও ১৪ মার্চ একটি সর্বভারতীয় সম্মেলন আহ্বান করা হয়। এই সম্মেলনে ৩০০০ মাদ্রাসার ৩৫০০ প্রতিনিধি যোগদান করেছিল। সম্মেলনে সর্বসম্মতিক্রমে ভারত সরকারের অধীনে কেন্দ্রীয় মাদ্রাসা বোর্ড গঠনের প্রস্তাবকে প্রত্যাখ্যান করা সহ সরকারের যেকোনো ধরনের নিয়ন্ত্রণ প্রচেষ্টার বিরোধিতা করা হয়। সম্মেলনের পরের দিন শিক্ষা মন্ত্রনালয়ের একটি খবর প্রকাশিত হয়, যেখানে বলা হয়, সরকারের কেন্দ্রীয় মাদ্রাসা বোর্ড প্রতিষ্ঠার কোনো পরিকল্পনা নেই।
সরকারি সাহায্য প্রত্যাখ্যান
সংগঠনটি বারবার সরকারের যেকোনো ধরনের সহায়তার প্রস্তাবকে প্রত্যাখ্যান করেছে। ২০১৫ সালে নরেন্দ্র মোদী মাদ্রাসা শিক্ষার আধুনিকায়নের জন্য ১০০ কোটি রূপির বাজেট বরাদ্দ করে। সংগঠনটি ৪০০০ সদস্য নিয়ে ২০১৫ সালের ২৩–২৪ মার্চ একটি সম্মেলন আহ্বান করে নরেন্দ্র মোদীর এই বাজেট গ্রহণ থেকে বিরত থাকে। ২০১৮ সালে পুনরায় এরকম আরেকটি প্রস্তাবকে ফিরিয়ে দেওয়া হয়। কারণ হিসেবে সংগঠনটির নেতারা মুহাম্মদ কাসেম নানুতুবির প্রণীত দারুল উলুম দেওবন্দের মূলনীতির কথা উল্লেখ করে।
রাজনগর ইউনিয়ন, রাজনগর
রাজনগর ইউনিয়ন বাংলাদেশের সিলেট বিভাগের মৌলভীবাজার জেলার রাজনগর উপজেলার একটি ইউনিয়ন।
জনপ্রতিনিধি
বর্তমান চেয়ারম্যান- জুবায়ের আহমদ চৌধুরী
আতঙ্কজনিত ক্রয়
আতঙ্কজনিত ক্রয় ( এটি আতঙ্কজনিত কেনাকাটা নামেও পরিচিত) তখন ঘটে যখন গ্রাহকরা বিপর্যয় বা অনুভূত বিপর্যয়ের ভয়ে বা তার পরে  দামের প্রভুত বৃদ্ধি বা জিনিস ঘাটতির আশঙ্কায় অস্বাভাবিকভাবে একটি বৃহত পরিমাণে পণ্য কেনে।
আতঙ্কজনিত কেনাকাটা এক ধরনের গোষ্ঠিগত আচরণ । এটি গ্রাহক আচরণ তত্ত্ব, "সম্মিলিত পদক্ষেপের ব্যাখ্যা" সহ অর্থনৈতিক অধ্যয়নের বিস্তৃত ক্ষেত্রের আগ্রহের বিষয় যেমন হুজুগ এবং চলন, স্টক মার্কেট ওঠানামা, উপভোগযোগ্য বা অ-টেকসই পণ্যের চলন, কেনার উন্মাদনা,  মজুদ করা  এবং ব্যাংকিং আতঙ্ক সৃষ্টি ।"
আতঙ্কজনিত ক্রয়, পরবর্তী অভাবের ঝুঁকি সত্য কিনা তা বিবেচনা না করেই প্রকৃত সংকট দেখা দিতে পারে; পরবর্তী পরিস্থিতি স্বয়ংসম্পূর্ণ পূর্বাভাসের একটি উদাহরণ।
উদাহরণ
আতঙ্কজনিত ক্রয় নিম্নলিখিত এই ঘটনাগুলির আগে, সময় বা পরে ঘটেছিল:
পূর্ব রেল
এই রেল অঞ্চলের তিনটি প্রধান ওয়ার্কশপ রয়েছে: জামালপুর, লিলুয়া ও কাঁচড়াপাড়া। জামালপুর ওয়ার্কশপটি ওয়াগন মেরামতি, ডিজেল ইঞ্জিনের রুটিনমাফিক রক্ষণাবেক্ষণ, ক্রেন ও টাওয়ার-ওয়াগন উৎপাদনের জন্য; লিলুয়া ওয়ার্কশপটি কোচ ও পণ্যবাহী যানের রুটিনমাফিক রক্ষণাবেক্ষণের জন্য; এবং কাঁচড়াপাড়ার ওয়ার্কশপটি ইলেকট্রিক ইঞ্জিন, ইএমইউ লোকাল ও কোচের রুটিনমাফিক রক্ষণাবেক্ষণের জন্য।
ইতিহাস
thumb|left|250px| ইস্ট ইন্ডিয়ান রেলওয়ের প্রথম ট্রেন, ১৮৫৪
১৮৪৫ সালে পূর্ব ভারত ও দিল্লির সঙ্গে যোগাযোগসাধনের উদ্দেশ্যে প্রতিষ্ঠিত হয় ইস্ট ইন্ডিয়ান রেলওয়ে কোম্পানি (ইআইআর)। ১৮৫৪ সালের ১৫ আগস্ট হাওড়া ও হুগলির মধ্যে চলেছিল প্রথম ট্রেনটি। সকাল সাড়ে আটটায় হাওড়া স্টেশন ছেড়ে ৯১ মিনিটে হুগলি পৌঁছেছিল ট্রেনটি। ১৯২৫ সালের ১ জানুয়ারি ব্রিটিশ ভারত সরকার ইস্ট ইন্ডিয়ান রেলওয়ের পরিচালনার ভার স্বহস্তে তুলে নেয়।
১৯৫২ সালের ১৪ এপ্রিল ইস্ট ইন্ডিয়ান রেলওয়ের তিনটি লোয়ার ডিভিশন হাওড়া, আসানসোল ও দানাপুর, সমগ্র বেঙ্গল নাগপুর রেলওয়ে (বিএনআর) ও পূর্বতন বেঙ্গল আসাম রেলওয়ে শিয়ালদহ ডিভিশনকে সংযুক্ত করে গঠিত হয় পূর্ব রেল। শেষোক্ত বিভাগটি অবশ্য ১৯৪৭ সালের ১৫ আগস্ট ইস্ট ইন্ডিয়ান রেলওয়ের সঙ্গে যুক্ত হয়েছিল। ১৯৫৫ সালের ১ আগস্ট হাওড়া থেকে দক্ষিণে বিশাখাপত্তনম পর্যন্ত প্রসারিত বিএনআর-এর অংশটি, মধ্যাঞ্চলে হাওড়া থেকে নাগপুর পর্যন্ত এবং কাটনি পর্যন্ত উত্তর-মধ্যাঞ্চলীয় অংশটি পূর্ব রেল থেকে বিচ্ছিন্ন করে নিয়ে দক্ষিণ পূর্ব রেল গঠিত হয়। ধানবাদ, মুঘলসরাই ও মালদহ বিভাগ তিনটিও পরে গঠিত হয়। ২০০২ সালের ৩০ সেপ্টেম্বর পর্যন্ত পূর্ব রেলের বিভাগের সংখ্যা ছিল সাত: হাওড়া, শিয়ালদহ, আসানসোল, মালদহ, দানাপুর, ধানবাদ ও মুঘলসরাই। ২০০২ সালের ১ অক্টোবর, পূর্ব রেলের দানাপুর, ধানবাদ ও মুঘলসরাই বিভাগ তিনটি পূর্ব মধ্য রেলের অন্তর্ভুক্ত করা হয়।
বিভাগ
বর্তমানে পূর্ব রেলের চারটি বিভাগ -
রুট
thumb|right|200px|শিয়ালদহ মেন স্টেশন
নাফাখুম জলপ্রপাত
অবস্থান
বান্দরবান জেলার থানচি উপজেলার রেমাক্রি ইউনিয়নে এই জলপ্রপাতটি অবস্থিত । বান্দরবান জেলার থানচি উপজেলার রেমাক্রি একটি মারমা অধু্যসিত এলাকা। বান্দরবান হতে ৭৯ কি.মি. দুরে অবস্থিত থানচি। সাঙ্গু নদীর পাড়ে অবস্থিত থানচি বাজার। এই সাঙ্গু নদী ধরে রেমাক্রীর দিকে ধীরে ধীরে উপরে উঠতে হয় নৌকা বেঁয়ে। কারণ নদীটি রেমাক্রী হতে থানচির দিকে ধীরে ধীরে ঢালু হয়ে এসেছে এবং এই জন্য এখানে অনেক স্রোত থাকে। নদীর কিছুদূর পর পর ১-২ ফুট এমন কি কোথাও কোথাও ৪/৫ ফুট পর্যন্ত ঢালু হয়ে নিচে নেমেছে। নদীর দুপাশে সবুজে মোড়ানো উচু উচু পাহাড় রয়েছে। কোন কোন পাহাড় এতই উচু যে তার চূড়া ঢেকে থাকে মেঘের আস্তরে। সবুজে ঘেরা সে পাহাড়ে মাঝে মাঝে দু একটি উপজাতী বসতঘর দেখা যায়। পাহাড়ের ঢালুতে টিন আর বেড়ার ঘর গুলো মারমা ভাষায় বলে ‘খুম’ মানে হচ্ছে জলপ্রপাত। রেমাক্রি থেকে তিন ঘণ্টার হাঁটা পথ দূরত্বে এই জলপ্রপাত।
পরিবহন ব্যবস্থা
বান্দরবান শহর থেকে থানচি উপজেলা সদরের দূরত্ব ৭৯ কি.মি.। রিজার্ভ চাঁদের গাড়ীতে বান্দরবান থেকে থানচি যেতে সময় লাগে ৩ ঘণ্টা। বর্ষায় ইঞ্জিনবোটে থানচি থেকে তিন্দু যেতে সময় লাগে আড়াই ঘণ্টা। তিন্দু থেকে রেমাক্রি যেতে লাগবে আরও আড়াই ঘণ্টা। শীতের সময় ইঞ্জিন বোট চলার মত নদীতে যথেষ্ট গভীরতা থাকেনা। তখন ঠ্যালা নৌকাই একমাত্র বাহন। রেমাক্রি বাজার থেকে দুইভাবে নাফাখুম-এ যাওয়া পথ আছে। এক ঘণ্টা উঁচু-নিচু পাহাড়ী পথ মাড়িয়ে (পাহাড় ডিঙিয়ে) তারপর রেমাক্রি খালের পাড় ধরে বাকিটা হেঁটে এই পথে চার ঘণ্টা লাগে নাফাখুমে পৌঁছাতে। এতে রেমাক্রি খাল ক্রস করতে হয় তিন বার এবং শেষের দিকে সাঁতার পানি পেরুতে হয়। অপরদিকে আবার পাহাড় না ডিঙিয়ে গোটা পথই রেমাক্রি খালের পাশ দিয়েও যাওয়া যায়।
আবাসন ব্যবস্থা
রাতে থাকার জন্য যেতে হয় তিন্দু, রেমাক্রি। মারমাদের বাঁশ-কাঠের বাড়ীতে সেখানে থাকা খাওয়ার ব্যবস্থা থাকে।
খাইবার পাখতুনখোয়ার মুখ্যমন্ত্রীদের তালিকা
বছর: ১৯৩৭ - ১৯৪৭
{| class="wikitable sortable" style="text-align:center" ! class="unsortable" scope="col" |প্রতিকৃতি ! class="unsortable" scope="col" | নাম ! scope="col" | অফিস গ্রহণ ! অফিস শেষ ! সময়কাল ! colspan="2" scope="col" | পার্টি
বছর: ১৯৪৭ - ১৯৭২
{| class="wikitable" style="clear:right; text-align:center" !নং. ! ছবি ! নাম ! অফিস গ্রহণ ! অফিস শেষ ! সময়কাল ! colspan="2" | রাজনৈতিক দল ! গভর্নর ! rowspan="6" | ১. ! rowspan="2" | ২. !৩. '''পোস্ট বিলুপ্ত ১৪ অক্টোবর, ১৯৫৫ - ২ ৩০ জুন, ১৯৭০'''
বছর: ১৯৭২ - ২০০২
{| class="wikitable" style="clear:right; text-align:center" !নং. !ছবি !নাম !অফিস গ্রহণ !অফিস শেষ !সময়কাল ! colspan="2" |রাজনৈতিক দল !গভর্নর !৪. ! rowspan="2" |৫.
গভর্নরের শাসন ফেব্রুয়ারি ১৬, ১৯৭৫ - মে ৩, ১৯৭৫
! rowspan="2" |৬. !৭.
সামরিক শাসন জুলাই ৫, ১৯৭৭ - এপ্রিল ৭, ১৯৮৫
! rowspan="4" |৮. ! rowspan="2" |- !৯. ! rowspan="2" |১০. !- !১১.
গভর্নরের শাসন ফেব্রুয়ারি ২৫, ১৯৯৪ - এপ্রিল ২৪, ১৯৯৪
! rowspan="3" |১২. !- ! rowspan="2" |১৩.
পাণ্ডুরঙ্গ বামন কানে
পান্ডুরঙ্গ বামন কানে (উচ্চারিত কা-নে ) (৭ই মে ১৮৮০ - ১৮ই এপ্রিল ১৯৭২) একজন প্রখ্যাত ভারতবিদ এবং সংস্কৃত পণ্ডিত ছিলেন। তিনি ১৯৬৩ সালে, তাঁর পাণ্ডিত্যপূর্ণ কাজের জন্য ভারতের সর্বোচ্চ বেসামরিক পুরস্কার ভারতরত্ন পেয়েছিলেন। তাঁর কাজ ৪০ বছরেরও বেশি সময় ধরে সক্রিয় শিক্ষাগত গবেষণায় বিস্তৃত ছিল, যার ফলস্বরূপ তৈরি হয়েছিল ৬,৫০০ পৃষ্ঠার ধর্মশাস্ত্রের ইতিহাস। ঐতিহাসিক রাম শরণ শর্মা বলেছেন: "পান্ডুরঙ্গ বামন কানে, একজন মহান সংস্কৃতবিদ, যিনি সমাজ সংস্কারের জন্য ঐকান্তিকভাবে নিরত হয়ে পাণ্ডিত্যের পূর্বের ঐতিহ্যকে অব্যাহত রেখেছিলেন। বিংশ শতাব্দীতে পাঁচটি খণ্ডে প্রকাশিত "হিস্ট্রি অফ ধর্মশাস্ত্র" শিরোনামে তাঁর অত্যন্ত গুরুত্বপূর্ণ রচনাটি প্রাচীন সামাজিক আইন ও রীতিনীতির একটি বিশ্বকোষ। এটি আমাদের প্রাচীন ভারতের সামাজিক প্রক্রিয়াগুলি অধ্যয়ন করতে সক্ষম করে।"
বরিশাল জেলা সুইমিংপুল
বরিশাল জেলা সুইমিংপুল ২০০০ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি বরিশাল শহরের চাঁদমারী এলাকায় শহীদ আব্দুর রব সেরনিয়াবাত স্টেডিয়াম সীমার মধ্যে উত্তরপাশে অবস্থিত। এটি জেলা ও বরিশাল বিভাগের একমাত্র সুইমিংপুল। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় বরিশাল জেলা ক্রীড়া সংস্থার তত্বাবধায়নে রয়েছে।
পাণ্ডুরঙ্গ বামন কানে
প্রাথমিক জীবন
তিনি ১৮৮০ সালের ৭ই মে, মহারাষ্ট্রের রত্নগিরি জেলার চিপলুনের কাছে পরশুরাম নামে একটি গ্রামে একটি চিৎপাবন ব্রাহ্মণ পরিবারে জন্মগ্রহণ করেন।
বরিশাল জেলা সুইমিংপুল
নির্মাণ ইতিহাস
১৯৯৭ সালের ১ জুন বরিশাল স্টেডিয়ামের সীমার মাঝে জাতীয় ক্রীড়া পরিষদের উদ্যোগে সুইমিংপুলটির নির্মাণ শুরু হয়। ২০০০ সালের ১১ এপ্রিল এটি সক্রীয় ব্যবহারের জন্য উদ্বোধন করা হয়। প্রকল্পটির নির্মাণ সম্পন্ন করতে ৩ কোটি ৭৫ লাখ টাকা ব্যয় হয়। ত্রুটিপূর্ণ নির্মাণের কারণে পুলটি ব্যবহার করা যায়নি  ২০২২ সালের জানুয়ারিতে বরিশাল স্টেডিয়ামের উন্নয়ন কাজে সুইমিংপুল সংস্কার অন্তর্ভূক্ত করা হয়। এটির জন্য দেড় কোটি টাকা বরাদ্দ হয়।
কাঠামো
এটি খোলা আকাশের নীচে উম্মুক্ত সুইমিংপুল। পানি ধারণ ক্ষমতা ৪ লাখ ৩২ হাজার গ্যালন।
পাণ্ডুরঙ্গ বামন কানে
গুরুত্বপূর্ণ কাজ
কানে ব্যবহারময়ুখ বইটি লিখেছিলেন এবং হিস্ট্রি অফ ধর্মশাস্ত্র-এর একটি পরিচায়ক অংশ লিখতে শুরু করেছিলেন যাতে পাঠক শুধুমাত্র বইটির বিষয় ছাড়াও একটি সামগ্রিক ধারণা পেতে পারেন। একটি জিনিস শুরু করে তা থেকে দ্রুত আরও বড় এবং আরও গুরুত্বপূর্ণ বিষয় প্রকাশলাভ করলো। একই সাথে, তিনি স্পষ্টভাবে বলেছিলেন যে "ধর্ম" শব্দের ইংরেজি সমতুল্য খুঁজে পাওয়া কঠিন। ইংরেজি, সংস্কৃত এবং মারাঠি এই তিনটি ভাষায় তাঁর লেখা আকারে প্রায় ১৫,০০০ পৃষ্ঠা বিস্তৃত।
হিস্ট্রি অফ পোয়েটিকস ছিল তাঁর অন্য একটি বড় বই। ধর্মতত্ত্ব এবং কবিতা ছাড়াও, তিনি অন্যান্য বিষয়েও প্রচুর লিখেছেন, যার মধ্যে রয়েছে জ্যোতিষশাস্ত্র, ভারতের সাংস্কৃতিক ও ভৌগলিক ইতিহাস-মহারাষ্ট্র-কোঙ্কন-বিদর্ভ, মারাঠি ভাষা, এর ব্যাকরণ, ভাষা ও হাতের লেখা, কৌটিল্যের (চাণক্য) অর্থনীতি, গণিত, নাটক, ইত্যাদি। তাঁর নামে ১৯৮টি প্রকাশিত লেখা রয়েছে। এর মধ্যে রয়েছে ৩৯টি পাঠ্য, ১১৫টি নিবন্ধ, ৪৪টি বই, কিছু ভূমিকা এবং পর্যালোচনাসমূহ।
স্বীকৃতি
ডাঃ কানেকে মহামহোপাধ্যায় (ব্যুৎপত্তি: মহা+মহা+উপাধ্যায় = মহান শিক্ষকদের মধ্যে সর্বশ্রেষ্ঠ) হিসাবে পুরস্কৃত করা হয়েছিল, সাধারণত তাঁকে উল্লেখ করা লেখাগুলিতে একটি উপসর্গ হিসাবে সংক্ষিপ্ত ভাবে এমএম লেখা হয়। তিনি মুম্বাই বিশ্ববিদ্যালয়ের উপাচার্য হিসেবে দায়িত্ব পালন করেন। ভারতীয় অধ্যয়নের ক্ষেত্রে কুরুক্ষেত্র বিশ্ববিদ্যালয় প্রতিষ্ঠার জন্য তাঁর পরিষেবা চেয়ে অনুরোধ করা হয়েছিল এবং তালিকাভুক্ত করা হয়েছিল। ১৯৫৬ সালে, সংস্কৃত অনুবাদ বিভাগের অধীনে গবেষণার ক্ষেত্রে, হিস্ট্রি অফ ধর্মশাস্ত্র বইটির চতুর্থ খণ্ডের জন্য তিনি সাহিত্য একাডেমি পুরস্কারে ভূষিত হন। তিনি ভারতীয় বিদ্যা ভবনের সম্মানিত সদস্যও ছিলেন।
শিক্ষার ক্ষেত্রে তাঁর বিশিষ্ট অবদানের জন্য তিনি সংসদ সদস্য হিসাবে রাজ্যসভায় মনোনীত হন। ১৯৬৩ সালে তাঁকে সর্বোচ্চ পুরস্কার ভারতরত্ন দিয়ে সম্মানিত করা হয়।
মুম্বাইয়ের এশিয়াটিক সোসাইটি তাঁর সম্মানে একটি ডাকটিকিট অর্থায়ন করেছিল। মহারাষ্ট্রের রাজ্যপাল ২০২২ সালের ১৮ই এপ্রিল সেটি প্রকাশ করেছিলেন।
ভারতীয় আইন
ভারতের সংবিধান প্রথাগত সামাজিক শ্রেণিবিন্যাসের শিকল ভেঙে স্বাধীনতা, সাম্য ও ন্যায়বিচারের নতুন যুগের সূচনা করার জন্য রচিত হয়েছিল। তিনি বিশ্বাস করতেন যে এই নিয়ম ও প্রবিধানগুলি ভারতে বিস্তৃত ঐতিহ্যগত ধারণা থেকে বিযুক্ত। তিনি আরও ইঙ্গিত করেছেন যে এই দেশে বসবাসকারী মানুষের অধিকার আছে কিন্তু কোনো বাধ্যবাধকতা নেই।
তাঁর কাজের বিশ্বকোষীয় এবং প্রামাণিক প্রকৃতির কারণে, সেগুলি প্রায়শই প্রশাসনিক ব্যবস্থায় বিতর্কে ব্যবহৃত হয়। অটল বিহারী বাজপেয়ী সরকারের আমলে এমনই একটি বিষয় উদ্ভূত হয়েছিল যে প্রাচীন ভারতীয়রা গরুর মাংস খেতেন কিনা এবং উভয় দলই তাদের দৃষ্টিভঙ্গি সমর্থন করার জন্য কানের কাজ থেকে ব্যাপকভাবে উদ্ধৃত করেছিল। এই বিষয়টি গুরুত্বপূর্ণ হয়ে ওঠে কারণ হিন্দুরা ঐতিহ্যগতভাবে গরুকে মা হিসেবে শ্রদ্ধা করে এবং তাই গরুর মাংস খাওয়া নিষিদ্ধ। এরকম আরেকটি বিষয় ছিল প্রাচীনকালে মেয়েদের যজ্ঞোপবীত (পবিত্র সুতো) পরার অধিকার ছিল কি না, কারণ সাম্প্রতিক অতীতে উপনয়ন অনুষ্ঠান শুধুমাত্র পুরুষদের জন্যই সীমাবদ্ধ ছিল।
উত্তরাধিকার
তাঁর স্মরণে মুম্বাইয়ের এশিয়াটিক সোসাইটি ১৯৭৪ সালে ''এম.এম. ডঃ পি ভি কানে ইনস্টিটিউট ফর পোস্ট গ্র্যাজুয়েট স্টাডিজ অ্যাণ্ড রিসার্চ'' প্রতিষ্ঠা করেছিল। এই প্রতিষ্ঠান প্রাচ্য গবেষণায় গবেষণার প্রচার, উৎসাহদান এবং সুবিধা প্রদান করে। এছাড়াও, বৈদিক, ধর্মশাস্ত্র বা অলঙ্কার সাহিত্যের অধ্যয়নে অসামান্য অবদানের জন্য প্রতি তিন বছরে একবার একজন পণ্ডিতকে এমএম ডক্টর পি ভি কানে স্বর্ণপদক দেওয়া হয়।
জাহিদ আকরাম দুররানি
জাহিদ আকরাম দুররানি হলেন এমন একজন পাকিস্তানি রাজনীতিবিদ। তিনি অক্টোবর ২০১৮ সাল থেকে পাকিস্তানের জাতীয় পরিষদের সদস্য ছিলেন।
রাজনৈতিক ও কর্মজীবন
জাহিদ আকরাম দুররানি নির্বাচনী এলাকা এনএ -৩৫ (বান্নু) আসন থেকে ১৪ অক্টোবর ২০১৮ সালের পাকিস্তানের উপনির্বাচনে মুত্তাহিদা মজলিস-এ-আমলের (এমএমএ) মনোনয়নে পাকিস্তানের জাতীয় পরিষদের সদস্য নির্বাচিত হন।
মারিয়া গ্যোপের্ট-মায়ার
মারিয়া গ্যোপের্ট-মায়ার (জুন ২৮, ১৯০৬ - ফেব্রুয়ারি ২০, ১৯৭২) জার্মান বংশোদ্ভূত মার্কিন তাত্ত্বিক পদার্থবিজ্ঞানী। তিনি ১৯৬৩ সালে দ্বিতীয় নারী হিসেবে পদার্থবিজ্ঞানে নোবেল পুরস্কার লাভ করেন। সে বছর তার সাথে যৌথভাবে নোবেল পুরস্কার পেয়েছিলেন ইউজিন পল উইগনার এবং ইয়োহানেস হ্যান্স ডানিয়েল ইয়েনসেন। এর মধ্যে নিউক্লীয় শক্তিস্তরের গঠন সম্পর্কে গুরুত্বপূর্ণ আবিষ্কারটি করেছিলেন মারিয়া এবং ইয়োহানেস। পদার্থবিজ্ঞানে প্রথম নোবেল পুরস্কার পেয়েছিলেন মেরি ক্যুরি।
সাহিত্যে মারিয়া
বিজ্ঞান কল্পকাহিনী রচয়িতা গ্রেগরি বেনফোর্ড রচিত উপন্যাস "টাইমস্কেপ"-এ মারিয়া গ্যোপের্ট-মায়ারের উল্লেখ এবং ক্ষুদ্র ভূমিকা রয়েছে।
হাইওয়ে ১ (অস্ট্রেলিয়া)
অস্ট্রেলিয়ার হাইওয়ে ১ হ'ল হাইওয়েগুলির একটি নেটওয়ার্ক, যা দেশকে প্রদক্ষিণ করে মূল ভূখণ্ডের সমস্ত রাজ্যের রাজধানীক যুক্ত করে। প্রায় ১৪,৫০০ কিলোমিটার (৯,০০০ মাইল) দীর্ঘ এই মহাসড়কটি ট্রান্স-সাইবেরিয়ান হাইওয়ে (১১,০০০ কিলোমিটার বা ৬,৮০০ মাইল) এবং ট্রান্স-কানাডা হাইওয়েকে (৮,০৩০ কিমি বা ৪,৯৯০ মাইল) ছাড়িয়ে বিশ্বের দীর্ঘতম জাতীয় হাইওয়ে বা মহাসড়ক। হাইওয়ে নেটওয়ার্কের একটি অংশে প্রতিদিন দশ মিলিয়নেরও বেশি লোক যাত্রা করে।
ইতিহাস
১৯৫৫ সালে গৃহীত জাতীয় পথ সংখ্যাকরণ ব্যবস্থার অংশ হিসাবে হাইওয়ে ১ তৈরি করা হয়। এই রুট বা পথটি রাজ্য এবং স্থানীয় রাস্তা এবং ট্র্যাকগুলির বিদ্যমান নেটওয়ার্ক থেকে সংকলিত হয়। হাইওয়ে ১ হ'ল একমাত্র পথ, যেটি উত্তরের অঞ্চল'সহ অস্ট্রেলিয়ার সমস্ত রাজ্য জুড়ে পৌঁছনোর একমাত্র পথ। অন্যান্য জাতীয় রুটের অনেকগুলি হাইওয়ে ১ এর শাখা প্রশাখা।
.সিএম
.সিএম ক্যামেরুনের কান্ট্রি কোড টপ-লেভেল ডোমেইন, ইন্টারনেট প্রদ্ত রাস্ট্রীয সংকেত ও ডোমেইন সাফিক্স। .সিএম এর বর্তমান সংস্করণ চালু হয় ২৭ আগস্ট, ২০০৯।
বহিঃসংযোগ
Toppdomän
মধ্যযুগীয় রন্ধনশৈলী
মধ্যযুগীয় রন্ধন মূলত পাঁচশ থেকে পনের'শ শতক পর্যন্ত মধ্যযুগীয় সময়কার   ইউরোপের নানা সংস্কৃতির রন্ধন প্রণালী, খাদ্য, খাদ্যাভ্যাস সম্পর্কে ধারণা প্রদান করে। তখনকার সময়ে মানুষের খাদ্যাভ্যাসের ও রন্ধনপ্রণালীর তেমন একটা পরিবর্তন লক্ষ্য করা যেতনা যেমনটা বর্তমান সময়ে দেখা যায়। যদিও এ পরিবর্তনের হাত ধরেই বর্তমান ইউরোপীয় রন্ধনের সূচনা হয়। মধ্যযুগের শুরু থেকে খাদ্যশস্যই ছিল মানুষের প্রধান খাদ্য।পরবর্তীতে ভাত জাতীয় খাবারের সাথে মানুষ পরিচিত হয় এবং ১৫৩৬ সাল নাগাদ আলু কে প্রধান খাদ্য হিসেবে তুলে ধরা হয়। তখন বার্লি, ওট এবং যব এসব খাদ্যশস্যকে 'দরিদ্রের খাবার' হিসেবে ধরা হত। অভিজাতদের খাদ্য ছিল আটা ও ময়দায় তৈরি রুটি,জাউ,পাস্তা ইত্যাদি। মটরশুঁটি ও বিভিন্নপ্রকার সবজি দিয়ে এসব খাবার খাওয়া হত।
তখনকার যুগে মাংস ছিল বেশ দামী এবং মাংস খাওয়াকে বেশ সম্মানের চোখে দেখা হত। বিশেষ করে শিকার হতে প্রাপ্ত মাংস অভিজাত শ্রেণিদের টেবিলে শোভা পেত। শূকর ও মুরগির মাংস ছিল বহুল প্রচলিত। তবে গরু ও অন্যান্য বড় গৃহপালিত পশুপাখি পালনে বেশি খরচ হত বিধায় এসবের মাংসের খুব বেশি প্রচলন ছিলনা।
আবার উত্তর ইউরোপের মানুষের আমিষের প্রধান উৎস ছিল সামুদ্রিক ও নদীর মাছ। মাছের মধ্যে কড এবং হেরিং ছিল প্রধান। তারা এসব মাছকে ধোঁয়ায় শুকিয়ে সংরক্ষণ করে রাখতো। এর ফলে ধীরগতির যোগাযোগ ব্যবস্থা এবং খাদ্য সংরক্ষণ প্রণালীর সময়সাপেক্ষ ও কষ্টসাধ্য প্রক্রিয়া অনেক খাদ্যদ্রব্যসমূহ এবং দূরদূরান্তে বাণিজ্যকে অনেক ব্যয়বহুল করে তোলে। আর ঠিক একারণেই দরিদ্র শ্রেণির খাবারের তুলনায় অভিজাত শ্রেণির খাদ্যদ্রব্য এবং খাদ্যাভ্যাসে ভিনদেশিদের প্রভাব বেশিমাত্রায় পরিলক্ষিত হয়। বিদেশি মসলা আমদানি নির্ভর হওয়ায় বেশি খরচ পড়ত। আর সমাজের প্রত্যেক শ্রেণি তার চেয়ে ধনী শ্রেণিদের অনুকরণ ও তাদের সাথে প্রতিযোগিতা করত। এর ফলে ১২শ শতাব্দী থেকে ধীরেধীরে আন্তর্জাতিক ও বৈদেশিক বাণিজ্যিক যুদ্ধ ছড়িয়ে পড়ে মধ্যযুগীয় নগরীসমূহের উচ্চমধ্যবিত্ত শ্রেণির মধ্যে।
খাদ্যরীতি
প্রাচীনকাল থেকেই ভূমধ্যসাগরীয় অববাহিকায় রন্ধনপ্রণালী ছিল শস্যদানা নির্ভর। বিশেষকরে বিভিন্ন প্রকার গমের ব্যবহার ছিল লক্ষ্যণীয়।জাউ, মণ্ড এবং পরবর্তিতে রুটি হয়ে ওঠে প্রধান খাদ্য।তৎকালিন জনপদে এসব খাদ্যই সিংহভাগ মানুষের ক্ষুধা মেটাত। ৮ম থেকে ১১শ শতাব্দি পর্যন্ত খাদ্যে ব্যবহৃত খাদ্যশস্যের অনুপাত এক তৃতীয়াংশ থেকে তিন চতুর্থাংশে বৃদ্ধি পায়। পুরো মধ্যযুগীয় সময়কাল জুড়ে ইউরোপের খাদ্যব্যবস্থা ছিল গম নির্ভর। তাছাড়া সেসময় ইউরোপজুড়ে খ্রীষ্টধর্মের ব্যাপক প্রচার ও প্রসারের সাথে সাথে উত্তর ইউরোপের দেশগুলোতে খাদ্য হিসেবে গমের ব্যবহার ক্রমান্বয়ে সম্প্রসারিত হয়। তবে শীতপ্রধান দেশগুলোতে তা ছিল সিংহভাগ মানুষের ক্রয়ক্ষমতার বাইরে। কেবলমাত্র উচ্চশ্রেণির মানুষগণ এগুলো ভোগ করার মত যথেষ্ট সামর্থবান ছিল।
ধর্মীয় আচার অনুষ্ঠানে অন্যান্য খাদ্যের তুলনায় রুটির গুরুত্ব ছিল অনেক বেশি যার প্রমাণ পাওয়া যায় যীশুর নৈশভোজের অনুষ্ঠানগুলোতে।
আইবি নদী
আইবি নদী উত্তর-পূর্ব মধ্য ভারততে মহানদী নদীর একটি উপনদ।এটি হিরাকুদ বাঁধের হৃদে সরাসরি প্রবাহিত হয়ে মহানদী নদীতে যোগ দেয়।নদীটি ৭৭৫ মিটার (২,৫০০ ফুট) উচ্চতায় পান্দাপিটের কাছাকাছি পাহাড়ে উৎপন্ন হয়।এটি ছত্তিশগড়ের রায়গড় জেলা এবং জশপুর জেলার এবং উড়িষ্যা জেলার ঝাড়সুগুড়া ও সুন্দরগড় জেলার মধ্য দিয়ে যায় এবং অবশেষে রাজ্যের হিরকুদ বাঁধে মহানন্দে মিলিত হয়। আইবি নদী উপত্যকা তার সমৃদ্ধ কয়লা বেল্ট, আইবি ভ্যালি কোলফিল্ডের জন্য বিখ্যাত। মহানদী কোলফিল্ডের প্রধান অংশগুলি আইবি এর তীরে অবস্থিত।নদী ইব  তীরে অনেক শিল্পই বৃদ্ধি পেয়েছে।আইবি উপত্যকা এলাকায় পূর্ব ভারতের সবচেয়ে গুরুত্বপূর্ণ শিল্প অঞ্চলগুলির মধ্যে একটি হিসাবে গণনা করা হয়।নদীটি প্রায় ২৫২ কিলোমিটার (১৫৭ মি) দূরত্বে অবস্থিত এবং ১২,৪৪৭ বর্গ কিলোমিটার (৪,৮০৬ বর্গ মাইল) এলাকাটি নির্গত হয়।
নদী আইবি এর সংলগ্ন এলাকায় যথেষ্ট দর্শনীয় সুযোগ আছে এটি বিশ্বাস করা হয় যে, গতবছর ছড়িয়ে ছিটিগড় ও উড়িষ্যাতে বহুবছর ধরে আদিবাসীরা তাদের স্থায়ী বাসস্থান গড়ে তুলেছিল আইবি নদীর তীরে। এছাড়াও আইবি নদী এর পৌরাণিক তাত্পর্য সংক্রান্ত প্রশস্ত লোককাহিনী আছে।
জ্যাকি চেউং
জ্যাকি চেউং হোক-ইয়াও (জন্ম: ১০ জুলাই ১৯৬১) হচ্ছেন হংকংয়ের একজন গায়ক, গীতিকার ও অভিনেতা। ২০০৫ সালের এক হিসাবে অনুসারে, ২৫ মিলিয়নের বেশি রেকর্ড বিক্রি করে দিয়ে, তিনি "চারজন স্বর্গীয় রাজাদের" মধ্যে একজন হিসেবে পরিগণিত হন এবং যার ফলে তাকে হংকংয়ের "গানের ঈশ্বর" বলে মনে করা হয়।
প্রারম্ভিক জীবন
জ্যাকি চেউং ব্রিটিশ হংকংয়ে জন্মগ্রহণ করেন এবং হংকং দ্বীপের পূর্ব অংশে আকর উপসাগরে তার শৈশব অতিবাহিত করেন। তার বাবা থিয়েনচিনের এবং তার মা সাংহাই য়ের বাসিন্দা। ২০০৭ সালে, জ্যাকি চেউং জানায় যে তার পরিবারের পৈতৃক অংশের বেশিরভাগই নাবিক, তার পিতা, পিতা-মাতার চাচাতো ভাই ও বড় ভাইসহ সকলে। তার প্রথম ভাষাটি ক্যান্টোনিজ, কিন্তু তিনি ম্যান্ডারিন এবং ইংরেজি ভাষায়ও বেশ স্পষ্টভাবে কথা বলতে পারেন। তিনি বেশ কয়েকটি ক্যান্টোনিজ, ম্যান্ডারিন এবং আধুনিক ইংরেজি পপ গানগুলো লিখেছেন। জ্যাকি চেউং "ক্যান্টোপপের কিংডম" নামে অধিক পরিচিত।
ব্যক্তিগত জীবন
১৯৯৬ সালের ১৫ ফেব্রুয়ারি লন্ডনে জ্যাকি চেউং হংকংয়ের অভিনেত্রী মে লো মেই-মেইয়ের সাথে বিবাহ বন্ধনে আবদ্ধ হন, যার সাথে তার দুই কন্যা রয়েছে। জ্যাকি চেউংয়ের নাম "গানের ঈশ্বর" (歌神) নামকরণ করা হয় এবং তিনি প্রাক্তন ক্যান্টোপপ গায়ক স্যাম হুই-এর পর এই শিরোনামটি দ্বিতীয় ব্যক্তি হিসেবে ধারণ করেন। রে কর্ডিরো (চাচলের রায়)-এর সাথে একটি সাক্ষাত্কারে, জ্যাকি চেউং বলেন যে হুইয়ের জন্য শিরোনামটি আরও উপযুক্ত ছিল, এমনকি যখন তার গায়কত্ব সর্বোৎকৃষ্ট ছিল না, তখন তিনি প্রকৃতপক্ষে ক্যান্টোপপের গানগুলি রচনা ও জনপ্রিয় করে তলতে সক্ষম হয়েছিলেন। তিনি আনুষ্ঠানিকভাবে ইশান চানকে বলেন, "গানের ঈশ্বর" শিরোনামের উত্তরাধিকারীসুত্রে (ধ্বনিগত সাদৃশ্য দ্বারা) আগত এবং তার একজন ভক্ত, তার "ক্যান্টোপপের মাস্টার" হিসাবে দাবি করেন যে জ্যাকি চেউং ইংল্যান্ডে সংগীত ও কৌতুক প্রশিক্ষণে যথাযথ যোগ্যতা অর্জন করেছেন।
বেহিস্তুন শিলালিপি
বেহিস্তুন শিলালিপি (পুরাতন ফার্সি: Bāgastana; ) হল ইরানের কের্মনশহ প্রদেশের কাছে বেহিস্তুন পর্বতে খোদাই করা একটি বড় শিলা-রিলিফ বহুভাষিক শিলালিপি। এটি আকিমিনীয় পারস্য সাম্রাজ্যের তৃতীয় শাসক প্রথম দারিয়াস ((r. ৫২২ – ৪৮৬)) কর্তৃক রচিত হয়েছিল। শিলালিপিটি কীলকাকার লিখন পদ্ধতির পাঠোদ্ধার জন্য গুরুত্বপূর্ণ ছিল কারণ এতে বিভিন্ন কিউনিফর্ম-ভিত্তিক ভাষায় লেখা একই পাঠ্যের তিনটি সংস্করণ অন্তর্ভুক্ত রয়েছে: পুরাতন ফার্সি, ইলামি এবং আক্কাদিয়ানের ব্যাবিলনীয় বৈচিত্র্য। যেমন, বেহিস্তুন শিলালিপিটি মিশরীয় চিত্রলিপির কাছে রোসেটা প্রস্তরফলক কী তা বোঝানোর জন্য: যে দলিলটি পূর্বে হারিয়ে যাওয়া প্রাচীন লেখার পদ্ধতির পাঠোদ্ধারে সবচেয়ে গুরুত্বপূর্ণ প্রমাণিত হয়েছে।
জ্যাকি চেউং
ব্যক্তিগত জীবন
জ্যাকি চেউং হচ্ছেন বৌদ্ধ ধর্মের অনুসারী ও নিরামিষভোগী একজন ব্যক্তি।
বেহিস্তুন শিলালিপি
শিলালিপিটি প্রথম দারিয়ুসের একটি সংক্ষিপ্ত আত্মজীবনী দিয়ে শুরু হয়, যার মধ্যে তার পূর্বপুরুষ এবং বংশ ছিল। পরবর্তীতে লিপিতে, দারিয়াস দ্বিতীয় ক্যাম্বিসেসের মৃত্যুর পরের ঘটনাগুলির একটি দীর্ঘ ক্রম সম্পর্কে লিখেছেন, যে সময়ে তিনি আচেমেনিড সাম্রাজ্য জুড়ে একাধিক বিদ্রোহ দমন করার জন্য এক বছরের ব্যবধানে (৫২১ খ্রিস্টপূর্বাব্দে শেষ হয়) উনিশটি যুদ্ধ করেছিলেন। এটি বিশদভাবে বলা হয় যে বিদ্রোহগুলি বিভিন্ন শহর জুড়ে বেশকয়েকটি ভণ্ড এবং তাদের সহযোগী ষড়যন্ত্রকারীদের দ্বারা সংগঠিত হয়েছিল, যাদের প্রত্যেকেই অভ্যুত্থানের সময় নিজেকে মিথ্যাভাবে রাজা হিসাবে ঘোষণা করেছিল। দারিয়াস বিদ্রোহের সময় সমস্ত যুদ্ধে নিজেকে নির্ণায়ক বিজয়ী হিসাবে ঘোষণা করেন, তার সাফল্যের পিছনে চালিকা শক্তি হিসাবে "আহুরা মাজদার অনুগ্রহ" উল্লেখ করা হয়।
জ্যাকি চেউং
যৌথ কাজ
২০০৯ সালের মার্চ মাসে জ্যাকি চেউং হার্ড রক ফ্রাঞ্চাইজ স্মৃতিস্তম্ভ সংগ্রহস্থলে আইটেম অবদানকারী প্রথম ক্যান্টোপপ / ম্যান্ডোপপ শিল্পী হন। আইটেমগুলি মাকাও য়ের হার্ড রক হোটেলে প্রদর্শিত হয়েছিল। এছাড়াও তিনি চিলড্রেন ক্যান্সার ফাউন্ডেশন এবং ওআরবিআইএস মাকাও থেকে একটি যৌথ দাতব্য সংস্থাকে হংকংয়ের মুদ্রায় $৬০০,০০০ দান করেন। ২০০৯ সালের সেপ্টেম্বর মাসে, জ্যাকি চেউং, জোসেফিন সিয়াও কর্তৃক প্রতিষ্ঠিত "এন্ড চাইল্ড সেক্সুয়াল অ্যাবিউস ফাউন্ডেশন (এনসিএএফএএফ)-এর সুপার রাষ্ট্রদূতদের মধ্যে একজন ছিলেন; তিনি হংকংয়ের ইসিএসএএফ-এর ১০ম বার্ষিকী অনুষ্ঠান উপলক্ষে দাতব্য তহবিলে যোগ দেন।
বেহিস্তুন শিলালিপি
শিলালিপিটি আনুমানিক 15 m উচ্চ, 25 m চওড়া এবং ভূমি-স্তর থেকে 100 m উপরে, ব্যাবিলনিয়া এবং মিডিয়ার রাজধানীগুলির সাথে সংযোগকারী একটি প্রাচীন রাস্তা থেকে চুনাপাথরের ক্লিফের উপরে অবস্থিত (যথাক্রমে ব্যাবিলন) ও একবাটানা)। পুরাতন ফার্সি পাঠ্যটিতে পাঁচটি কলামে ৪১৪টি লাইন রয়েছে, এলামাইট পাঠ্যটিতে আটটি কলামে ৫৯৩টি লাইন রয়েছে এবং ব্যাবিলনিয় পাঠ্যটিতে ১১২টি লাইনে রয়েছে। শিলালিপিটি দারিয়াসের একটি জীবন-আকারের বাস-রিলিফ দ্বারা চিত্রিত হয়েছিল যেটি তার রাজত্বের চিহ্ন হিসাবে একটি ধনুক ধরেছিল, তার সামনে তার পিছনে শুয়ে থাকা একটি চিত্রের বুকের উপরে তার বাম পা ছিল; সুপিন চিত্রটি মাগুস গৌমাতা হিসাবে পরিচিত, যিনি দারিয়াসের মতে, বারদিয়ার একজন প্রতারক এবং ছদ্মবেশী ছিলেন (মহান কুরুশের পুত্র)। দারিয়াস বাম দিকে দুইজন চাকর সমেত উপস্থিত রয়েছে, এবং নয়টি এক মিটার দৈর্ঘ্যের মূর্তি ডানদিকে দাঁড়িয়ে আছে, তাদের হাত বাঁধা এবং গলায় দড়ি, যারা বিজয়ী জনগণের প্রতিনিধিত্ব করে। যার মধ্যে একজন ফারাভাহার উপরে ভাসছে, রাজাকে আশীর্বাদ দিচ্ছে। একটি চিত্র অন্যগুলি সম্পূর্ণ হওয়ার পরে যোগ করা হয়েছে বলে মনে হয়, যেমন দারিয়াসের দাড়ি, যা লোহা এবং সীসার পিনের সাথে সংযুক্ত পাথরের একটি পৃথক ব্লক।
ইতিহাস
পারস্য সাম্রাজ্যের হাখমানেশি রাজবংশ ও তাদের উত্তরসূরিদের পতনের পর, এবং পুরানো পারস্য কীলকাকার লিখন পদ্ধতির অব্যবহার ঘটার পরে, শিলালিপির প্রকৃতি ভুলে গিয়েছিল এবং কাল্পনিক ব্যাখ্যাগুলি আদর্শ হয়ে ওঠে। শতাব্দীর পর শতাব্দী ধরে, দারিয়াসকে দায়ী করার পরিবর্তে, এটি পারস্যের শেষ সাসানি রাজা দ্বিতীয় খসরুর রাজত্বকালের বলে মনে করা হয়, যিনি দারিয়াসের সময় ১০০০ বছরেরও বেশি সময় বেঁচে ছিলেন।
শিলালিপিটি সিনিডাসের সিটেসিয়াস দ্বারা উল্লেখ করা হয়েছে, যিনি ৪০০ খ্রিস্টপূর্বাব্দের কাছাকাছি সময়ে এর অস্তিত্ব উল্লেখ করেছিলেন এবং শিলালিপির নীচে একটি কূপ এবং একটি বাগানের কথা উল্লেখ করেছিলেন। তিনি ভুলভাবে উপসংহারে এসেছিলেন যে শিলালিপিটি "ব্যাবিলনের রানী সেমিরামিস জিউসকে" উৎসর্গ করেছিলেন। ট্যাসিটাস এটিও উল্লেখ করেছেন এবং পাহাড়ের গোড়ায় কিছু দীর্ঘ-হারিয়ে যাওয়া আনুষঙ্গিক স্মৃতিস্তম্ভের একটি বর্ণনা অন্তর্ভুক্ত করেছে, যার মধ্যে "হেরাক্লেস"-এর একটি বেদিও রয়েছে। ১৪৮ খ্রিস্টপূর্বাব্দে নিবেদিত একটি মূর্তি সহ তাদের থেকে যা উদ্ধার করা হয়েছে তা ট্যাসিটাসের বর্ণনার সাথে সামঞ্জস্যপূর্ণ। ডিওডোরাস "বাগিস্তানন" সম্পর্কেও লিখেছেন এবং দাবি করেছেন যে এটি সেমিরামিস দ্বারা খোদাই করা হয়েছিল।
হৃদিতা (চলচ্চিত্র)
হৃদিতা ২০২২ সালের একটি বাংলাদেশী রোমান্টিক নাট্য চলচ্চিত্র। একটি পরিচালনা করেছেন ইস্পাহানী-আরিফ জাহান। এটি কথাসাহিত্যিক আনিসুল হকের ‘হৃদিতা’ উপন্যাস অবলম্বনে নির্মিত। এতে নাম ভূমিকার অভিনয় করেছেন  পূজা চেরি। তার বিপরীতে একজন কবির ভূমিকায় ছিলেন এবিএম সুমন। সংলাপ লিখেছেন আনিসুল হক ও চিত্রনাট্য লিখেছেন পরিচালক নিজেই।
নির্মাণ
২০১৯-২০ অর্থবছরে বাংলাদেশ সরকার কর্তৃক ৫৫ লাখ টাকা অনুদান পেয়েছে সিনেমাটি।
জনপ্রিয় দুটি গান লিখেছেন কবির বকুল, সুর করেছেন ইমরান মাহমুদুল। ‘ঠিকানাবিহীন তোমাকে লিখবো কোথায় আমি চিঠি’ গানটিতে কণ্ঠ দিয়েছেন চন্দন সিনহা ও সিঁথি সাহা। গানটি ইতোমধ্যে আলোচিত হয়েছে।
১৭ মার্চ বিনা কর্তনে সেন্সর ছাড়পত্র পায় সিনেমাটি। এরপর ৬ আগস্ট সামাজিক যোগাযোগ মাধ্যমে সেটির ফার্স্ট লুক প্রকাশ হয়।
মুক্তি
চলচ্চিত্রটি ২০২২ সালের ৭ অক্টোবর দেশের ২১টি প্রেক্ষাগৃহে মুক্তি পায়।
জুবেদা দখতারুল্লাহ
জুবেদা দখতারুল্লাহ একজন পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের সদস্য।
রাজনৈতিক ও কর্মজীবন
জুবেদা দখতারুল্লাহ ২০১৮ সালের পাকিস্তানের সাধারণ নির্বাচনের পর সংরক্ষিত মহিলা আসনে মুত্তাহিদা মজলিস-এ-আমলের (এমএমএ) প্রার্থী হিসাবে বেলুচিস্তানের প্রাদেশিক পরিষদের সদস্য নির্বাচিত হয়েছিলেন। তিনি ১৩ আগস্ট ২০১৮ সালে বিধানসভার সদস্যপদ গ্রহণ করেন।
দৌলতপুর (হিমাচল প্রদেশ)
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫২১ মিটার (১৭০৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে দৌলতপুর (হিমাচল প্রদেশ) শহরের জনসংখ্যা হল ৩৩৫২ জন। এর মধ্যে পুরুষ ৫০% এবং নারী ৫০%।
এখানে স্বাক্ষরতার হার ৭৯%। পুরুষদের মধ্যে স্বাক্ষরতার হার ৮২% এবং নারীদের মধ্যে এই হার ৭৬%। সারা ভারতের স্বাক্ষরতার হার ৫৯.৫%, তার চাইতে দৌলতপুর (হিমাচল প্রদেশ) এর স্বাক্ষরতার হার বেশি।
এই শহরের মোট জনসংখ্যার ১১% হল ৬ বছর বা তার কম বয়সী।
তথ্যসূত্র
Daulatpur, Himachal Pradesh
মযহারুল ইসলাম
প্রফেসর ড. মযহারুল ইসলাম (১ জুলাই ১৯২৯ - ১৪ নভেম্বর ২০০৩) ছিলেন বাংলাদেশের একজন আন্তর্জাতিক খ্যাতিসম্পন্ন লোকাচারবেত্তা, লেখক, গবেষক, শিক্ষাবিদ, লোকতাত্ত্বিক, লোকবিজ্ঞানী, কবি-কথাশিল্পী-সংগঠক ও শিল্পপতি। তিনি রাজশাহী বিশ্ববিদ্যালয়ের উপাচার্য এবং বাংলা একাডেমির প্রথম মহাপরিচালক ছিলেন। শিক্ষায় গুরুত্বপূর্ণ অবদানের জন্য বাংলাদেশ সরকার তাকে ২০২৩ সালে তাকে একুশে পদক প্রদান করে।
শিক্ষাজীবন
মযহারুল ইসলাম তালগাছী আবু ইসহাক উচ্চ বিদ্যালয় থেকে ১৯৪৫ সালে মেট্রিক পাশ করেন। ১৯৪৭ সালে সিরাজগঞ্জ কলেজ থেকে ইন্টারমিডিয়েট পাশ করেন। এরপর রাজশাহী সরকারি কলেজে বাংলা বিষয়ে অনার্স নিয়ে বিএ ক্লাশে ভর্তি হন। ১৯৪৯ সালে অনার্স পরীক্ষায় বিশ্ববিদ্যালয়ে প্রথম শ্রেণীতে প্রথম স্থান অধিকার করেন। ১৯৫০ সালে ঢাকা বিশ্ববিদ্যালয়ে অনুষ্ঠিত বাংলা এম.এ প্রিভিয়াস পরীক্ষায় এবং ১৯৫১ সালে অনুষ্ঠিত এম এ ফাইনাল পরীক্ষায় তিনি প্রথম বিভাগে প্রথম স্থান অধিকার করেন। একই সঙ্গে তিনি স্বর্ণ পদক এবং কালীনারায়ণ বৃত্তি লাভ করেন।
তিনি ড. মুহম্মদ শহীদুল্লাহ্র তত্ত্বাবধানে ১৯৫৮ সালে রাজশাহী বিশ্ববিদ্যালয় থেকে "মধ্যযুগের বাংলা কাব্যে হেয়াত মামুদ" বিষয়ে পিএইচ.ডি সম্পন্ন করেন। পরে ১৯৬৩ সালে মার্কিন যুক্তরাষ্ট্রের ইন্ডিয়ানা বিশ্ববিদ্যালয় থেকে লোকাচারবিদ্যায় দ্বিতীয় পিএইচ.ডি সম্পন্ন করেন।
কর্মজীবন
মযহারুল ইসলাম ১৯৫২ সালে প্রভাষক হিসেবে ঢাকা কলেজে যোগদান করেন, ১৯৫৩ সালে ঢাকা বিশ্ববিদ্যালয়ের বাংলা বিভাগে সিনিয়র প্রভাষক হিসেবে যোগদান করেন। ১৯৫৭ সালে তিনি ড. মুহম্মদ শহীদুল্লাহ্র ইচ্ছা অনুসারে ঢাবির বাংলা বিভাগ ছেড়ে রাজশাহী বিশ্ববিদ্যালয়ের বাংলা বিভাগের সিনিয়র প্রভাষক হিসেবে যোগদানকরেন। ১৯৬৩ সালে তিনি আমেরিকার শিকাগো বিশ্ববিদ্যালয়ে অতিথি অধ্যাপক হিসেবে কাজ করেন। ১৯৬৪ সালে দেশে ফিরে এসে তিনি রাবির বাংলা বিভাগের অধ্যাপক এবং বিভাগীয় সভাপতির দায়িত্ব গ্রহণ করেন। ১৯৬৫ সালে তিনি কলা অনুষদের ডীন নির্বাচিত হন। ১৯৬৬ সালে তিনি আমেরিকার হার্ভার্ড বিশ্ববিদ্যালয়ের অতিথি অধ্যাপক হিসেবে যোগদান করেন। হার্ভার্ডের মেয়াদ শেষ হবার পর তিনি ক্যালিফোর্নিয়া ইউনিভার্সিটি এ্যাট বার্কলীতে কিছুদিন অতিথি অধ্যাপক হিসেবে দায়িত্ব পালন করেন।
মুক্তিযুদ্ধের সময় মযহারুল ইসলাম স্বাধীন বাংলা বেতার কেন্দ্রে প্রতিদিন পাকিস্তানের বিরুদ্ধে সাহসী ও বলিষ্ঠ বক্তব্য উপস্থাপন করতেন।
পুরস্কার ও সম্মাননা
১৯৬৮ সালে মযহারুল ইসলামকে কবিতায় বাংলা একাডেমি পুরস্কার প্রদান করা হয়। ১৯৭০ সালে তাকে তৎকালীন পাকিস্তানের উচ্চতম সাহিত্য পুরস্কার “দাউদ পুরস্কার” প্রদান করা হয়।
অ্যানহাইড্রাইট
প্রাপ্তিস্থান
অ্যানহাইড্রাইট একটি পললজাত খনিজ। জিপসাম এবং হ্যালাইটের সাথে সংশ্লিষ্ট অবস্থায় প্রাচীন বদ্ধ সাগরের পানির রাসায়নিক অধ:ক্ষেপ হিসেবে অ্যানহাইড্রাইটের স্তুপ পাওয়া যায়।
ব্যবহার
অ্যানহাইড্রাইট প্রধানত রাসায়নিক সার, অ্যামোনিয়া সালফেট এবং সিমেন্ট উৎপাদনে ব্যবহৃত হয়।
২০২৩ নামিবিয়া টি২০আই চতুর্দেশীয় সিরিজ
২০২৩ নামিবিয়া টি২০আই চতুর্দেশীয় সিরিজ, যা ২০২৩ ক্যাপ্রিকর্ন নারী চতু্র্দেশীয় সিরিজ নামেও পরিচিত, ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের এপ্রিল ও মে মাসে নামিবিয়ায় অনুষ্ঠিত হয়। টুর্নামেন্টে স্বাগতিক নামিবিয়ার সঙ্গে অংশগ্রহণ করে উগান্ডা, সংযুক্ত আরব আমিরাত ও হংকং। টুর্নামেন্টে প্রাথমিকভাবে মার্কিন যুক্তরাষ্ট্রের অংশগ্রহণের কথা থাকলেও পরবর্তীতে দলটি নিজেদের নাম প্রত্যাহার করে নেয়, যার পর উগান্ডাকে দলটির স্থলাভিষিক্ত করা হয়। টুর্নামেন্টের ম্যাচসমূহ ভিন্টহুকের ইউনাইটেড মাঠে অনুষ্ঠিত হয়।
টুর্নামেন্টের প্রথম ম্যাচটি নামিবিয়া ও হংকং-এর মধ্যে ২৪ এপ্রিল ২০২৩ তারিখে অনুষ্ঠিত হওয়ার কথা ছিল, কিন্তু সেদিন বৃষ্টির কারণে ম্যাচটি স্থগিত করা হয়। পরবর্তীতে ২৮ এপ্রিল ২০২৩ তারিখে ম্যাচটি অনুষ্ঠিত হওয়ার কথা ঘোষিত হয়।
টুর্নামেন্টের ফাইনালে স্বাগতিক নামিবিয়াকে পরাজিত করে বিজয়ী হয় উগান্ডা।
রুদ্রকর ইউনিয়ন
রুদ্রকর ইউনিয়ন বাংলাদেশের ঢাকা বিভাগের শরীয়তপুর জেলার সদর উপজেলার অন্তর্গত একটি ইউনিয়ন।
২০২৩ নামিবিয়া টি২০আই চতুর্দেশীয় সিরিজ
দলীয় সদস্য
উগান্ডা দলে সারাহ ওয়ালাজা ও সুজান কাকাইকে রিজার্ভ খেলোয়াড় হিসেবে রাখা হয়।
রুদ্রকর ইউনিয়ন
শিক্ষা
শিক্ষার হার :
২০২৩ নামিবিয়া টি২০আই চতুর্দেশীয় সিরিজ
পয়েন্ট তালিকা
ফাইনালে উত্তীর্ণ
রুদ্রকর ইউনিয়ন
শিক্ষা
শিক্ষা প্রতিষ্ঠান
২০২৩ নামিবিয়া টি২০আই চতুর্দেশীয় সিরিজ
পয়েন্ট তালিকা
৩য় স্থান নির্ধারণীতে উত্তীর্ণ
রুদ্রকর ইউনিয়ন
জনপ্রতিনিধি
বর্তমান চেয়ারম্যান-
২০২৩ নামিবিয়া টি২০আই চতুর্দেশীয় সিরিজ
পরিত্যক্ত ম্যাচ
টুর্নামেন্টের প্রথম দিনের সূচিতে থাকা এ ম্যাচটির ফলাফল পয়েন্ট তালিকার গণনার জন্য বিবেচনা করা হয়নি।